Í tilkynningu frá spítalanum segir að hann taki niðurstöður og ábendingar nefndarinnar mjög alvarlega og muni bregðast við þeim . „ Ég harma að hafa ekki sýnt meiri aðgæslu í samskiptum við Karolinska sjúkrahúsið og Paolo Macchiarini sem ég lagði of mikið traust á . Við ritun vísindagreinarinnar sem birtist í The Lancet um aðgerðina gerði ég margvíslegar tilraunir til að breyta orðalagi þar sem öndunarvegi sjúklingsins var lýst sem nær eðlilegum . Í kjölfarið sendi ég bréf til ritstjóra The Lancet þar sem ég óskaði eftir því að nafn mitt yrði fjarlægt af greininni í ljósi þess að ég hafði bersýnilega ekki haft réttar upplýsingar um vísindasiðfræðilegar forsendur aðgerðarinnar . Það er mikilvægt að allir hlutaðeigandi dragi lærdóm af þessu máli og sýni ég því skilning að tíma taki að yfirfara svo yfirgripsmikla skýrslu og vinna að nauðsynlegum úrbótum til að svona mál endurtaki sig aldrei . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .